钦定古今图书集成/明伦汇编/家范典/第002卷 > 诗经 > 《大雅思齐篇》
## 钦定古今图书集成/明伦汇编/家范典/第002卷 > 诗经 > 《大雅思齐篇》

惠于宗公，神罔时怨，神罔时恫。刑于寡妻，至于兄弟，
以御于家邦。

〈朱注〉惠，顺也。宗公，宗庙先公也。恫，痛也。刑，仪法也。寡妻，犹言寡小君也。御，迎也。言文王顺于先公，而鬼神歆之，无怨恫者，其仪法内施于闺门，而至于兄弟，以御于家邦也。孔子曰：“家齐而后国治。”孟子曰：“言举斯心，加诸彼而已。”张子曰：“言接神人各得其道也。”〈大全〉庆源辅氏曰：“此章言文王之德足以和神人，治国家，其序则先尊而后卑，先亲而后疏也。”安城刘氏曰：“《大学传》‘齐家’”、“‘治国’章三引《诗》文，始言‘家人，次言‘兄弟，终言‘四国’。朱子亦尝谓即‘刑寡妻’至兄弟，御家邦’之意’。”　南轩张氏曰：“‘文王之刑寡妻、至兄弟、御家邦’，言举斯心加诸彼而已，盖无非是心之所存也。圣人虽无事”乎推，然其自身以及家，自家以及国，亦固有序矣。　丰城朱氏曰：“先神而后人，尊卑之序也；先家而后国，亲疏之杀也。诚以奉神而神无不格，诚以治人而人无不孚，此所

谓接神人各得其道也